У ганаровы летапіс славы Абруба занесены ветэран працы, узнагароджаны ордэнам Працоўнага Чырвонага Сцяга і Ганаровай граматай Вярхоўнага Савета БССР, каваль і токар Іосіф Дамінеўскі, рабочая біяграфія якога пачыналася ў 1951 годзе; Альдона Спірыдонава, якая за высокія ўраджаі атрымала медаль “За працоўную доблесць”; Стэфан Лаўрыновіч, лепшы каваль ваколіцы, і яго жонка Леаніда Уладзіміраўна, якая любую работу выконвала якасна і добрасумленна; Ягор Краўчонак, трактарыст і камбайнер, “Ударнік камуністычнай працы”, медаліст і яго жонка, свінарка і даярка Ніна Васільеўна; Міхаіл Шаўчонак, які працаваў трактарыстам, быў вядомым млынаром, і яго жонка, палявод Марыя Ігнацьеўна; вадзіцель, рамонтнік, пячнік, майстар на ўсе рукі Мікалай Піскуновіч і яго жонка, ураджэнка Магілёўшчыны, майстар-будаўнік Ларыса Васільеўна; жывёлавод Яўгенія Шаўчонак, цялятніца Вера Лукашэвіч, механізатар Леанід Шаўчонак, які сёлета адзначыў 80-гадовы юбілей з дня нараджэння і хутка разам з жонкай Тэрэзай Антонаўнай справяць 55-годдзе сумеснага жыцця; механізатар Васіль Супранёнак і яго жонка, бухгалтар Алена Пятроўна, якая пастаянна дапамагала гаспадарцы на палявых сезонных работах; жывёлавод Анатоль Піскуновіч, загадчыца склада Фаіна Лаўрыновіч, даярка Валянціна Стоцік, цялятніца Зінаіда Ломыш, заатэхнік Таццяна Жук, палявод Вера Піскуновіч, механізатар Віктар Піскуновіч, шчырыя працаўнікі, рупліўцы Клеапатра Раманюк, Пётр Баран, Уладзімір Піскуновіч, Фёдар Піскуновіч. Цяпер у філіяле “Каралі” працуюць Антон і Святлана Бернатовічы, якія прыехалі на Глыбоччыну з Прыбалтыкі, абжыліся, вырасцілі траіх дзяцей і разам з імі паспяхова працуюць і на сваёй гаспадарцы. Васіль і Святлана Пчолкі выхавалі чацвёра дзяцей. Васіль працуе механізатарам, яго жонка — у дзіцячым садку.